CELEX: 32017D2431
Language: da
Date: 2017-12-11 00:00:00
Title: Rådets afgørelse (EU) 2017/2431 af 11. december 2017 om den holdning, der skal indtages på Den Europæiske Unions vegne i det blandede udvalg, der er nedsat ved samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling, vedrørende vedtagelse af det blandede udvalgs forretningsorden og nedsættelse af to særlige arbejdsgrupper

23.12.2017   
            
            
               DA
            
            
               Den Europæiske Unions Tidende
            
            
               L 344/11
            
         RÅDETS AFGØRELSE (EU) 2017/2431
   af 11. december 2017
   om den holdning, der skal indtages på Den Europæiske Unions vegne i det blandede udvalg, der er nedsat ved samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling, vedrørende vedtagelse af det blandede udvalgs forretningsorden og nedsættelse af to særlige arbejdsgrupper
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 37,
   under henvisning til traktaten om Den Europæiske Unions funktionsmåde, særlig artikel 207 og 209 sammenholdt med artikel 218, stk. 9,
   under henvisning til forslag fra Europa-Kommissionen og Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling (1) (»aftalen«) blev undertegnet den 18. februar 2017 og finder midlertidig anvendelse i henhold til aftalens artikel 59, stk. 2 og 3, og artikel 3 i Rådets afgørelse (EU) 2017/434 (2).
            
         
               (2)
            
            
               I henhold til aftalens artikel 49 er der nedsat et blandet udvalg, som bl.a. har til opgave at sikre, at aftalen fungerer og gennemføres korrekt. For at bidrage til en effektiv gennemførelse af aftalen bør det blandede udvalg selv vedtage sin forretningsorden.
            
         
               (3)
            
            
               I henhold til aftalens artikel 49 kan det blandede udvalg beslutte at nedsætte særlige udvalg eller arbejdsgrupper til at bistå det i udførelsen af sine opgaver.
            
         
               (4)
            
            
               Den holdning, som Unionen skal indtage i det blandede udvalg vedrørende vedtagelsen af det blandede udvalgs forretningsorden og nedsættelsen af særlige arbejdsgrupper bør derfor baseres på de udkast til det blandede udvalgs afgørelser, der er knyttet til nærværende afgørelse —
            
         VEDTAGET DENNE AFGØRELSE:
   Artikel 1
   1.   Den holdning, som på Unionens vegne skal indtages i det blandede udvalg, der er nedsat ved aftalens artikel 49, vedrørende:
   
               a)
            
            
               vedtagelsen af det blandede udvalgs forretningsorden og
            
         
               b)
            
            
               nedsættelsen af to særlige arbejdsgrupper,
            
         baseres på de udkast til det blandede udvalgs afgørelser, der er knyttet til nærværende afgørelse.
   2.   Unionens repræsentanter i det blandede udvalg kan tilslutte sig mindre ændringer af udkastene til afgørelser, uden at Rådet behøver at træffe en ny afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 11. december 2017.
      
         
            På Rådets vegne
         
         F. MOGHERINI
         
            Formand
         
      
   
   
      (1)  EUT L 67 af 14.3.2017, s. 3.
   
      (2)  Rådets afgørelse (EU) 2017/434 af 13. februar 2017 om undertegnelse på Unionens vegne og om midlertidig anvendelse af samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling (EUT L 67 af 14.3.2017, s. 1).
   
      UDKAST TIL
      AFGØRELSE Nr. 1/2017 TRUFFET AF DET BLANDEDE UDVALG EU-AFGHANISTAN
      af …
      om vedtagelse af dets forretningsorden
      DET BLANDEDE UDVALG EU-AFGHANISTAN HAR —
      under henvisning til samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling, særlig artikel 49, stk. 5, og
      ud fra følgende betragtninger:
      
                  (1)
               
               
                  Samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling (1) (»aftalen«) blev undertegnet den 18. februar 2017 og finder midlertidig anvendelse i henhold til aftalens artikel 59, stk. 2 og 3, og artikel 3 i Rådets afgørelse (EU) 2017/434 (2).
               
            
                  (2)
               
               
                  Det blandede udvalg blev nedsat ved aftalens artikel 49. For at kunne varetage sine opgaver bør det blandede udvalg selv vedtage sin forretningsorden —
               
            VEDTAGET DENNE AFGØRELSE:
      Artikel 1
      Det blandede udvalgs forretningsorden som fastsat i bilaget til denne afgørelse vedtages herved.
      Artikel 2
      Denne afgørelse træder i kraft på dagen for vedtagelsen.
      
         Udfærdiget i …, den …
         
            
               På vegne af Det Blandede Udvalg EU-Afghanistan
            
            
               Formand
            
         
      
      
         (1)  EUT L 67 af 14.3.2017, s. 3.
      
         (2)  Rådets afgørelse (EU) 2017/434 af 13. februar 2017 om undertegnelse på Unionens vegne og om midlertidig anvendelse af samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling (EUT L 67 af 14.3.2017, s. 1).
      
         BILAG
         
            Det blandede udvalgs forretningsorden
         
         Artikel 1
         Sammensætning og formandskab
         1.   Det blandede udvalg udfører de opgaver, der er fastsat i aftalens artikel 49.
         2.   Det blandede udvalg består af repræsentanter for parterne på højest mulige niveau, og formandskabet varetages på skift et kalenderår ad gangen af den part, der er vært for mødet i det pågældende kalenderår.
         3.   Det blandede udvalgs formandskab varetages på skift af Den Islamiske Republik Afghanistans finansminister og Unionens højtstående repræsentant for udenrigsanliggender og sikkerhedspolitik. De kan delegere deres beføjelse til at varetage formandskabet for alle eller en del af det blandede udvalgs møder til en højtstående embedsmand.
         Artikel 2
         Møder
         1.   Det blandede udvalg træder sammen hvert år. Det er formanden, der indkalder til møde i det blandede udvalg. Møderne afholdes på skift i Kabul og Bruxelles på en dato, som parterne fastsætter efter fælles aftale. Der kan efter anmodning fra en af parterne afholdes særlige møder i det blandede udvalg, hvis parterne er enige herom.
         2.   Hvis parterne er enige, kan det blandede udvalgs møder undtagelsesvist afholdes via videokonference.
         Artikel 3
         Deltagere
         1.   Inden hvert møde i det blandede udvalg underretter parterne hver især formanden om den planlagte sammensætning af deres egen delegation.
         2.   Formanden kan efter aftale med parterne indbyde eksperter eller repræsentanter for andre organer til møderne som observatører eller for at orientere om et bestemt emne.
         Artikel 4
         Offentlighed
         1.   Møderne i det blandede udvalg afholdes for lukkede døre, medmindre formanden efter aftale med parterne bestemmer, at mødet er offentligt.
         2.   Det blandede udvalg kan fremsætte offentlige erklæringer, hvis det vurderes at være hensigtsmæssigt.
         Artikel 5
         Sekretariat
         En repræsentant for Tjenesten for EU's Optræden Udadtil og en repræsentant for Den Islamiske Republik Afghanistans regering fungerer sammen som sekretærer for det blandede udvalg. Al korrespondance til og fra formanden fremsendes til sekretærerne. Korrespondance til og fra formanden kan have enhver skriftlig form, herunder e-mail.
         Artikel 6
         Dagsorden for møderne
         1.   Formanden udarbejder en foreløbig dagsorden for hvert møde i det blandede udvalg. Den foreløbige dagsorden udsendes sammen med de relevante dokumenter til parterne senest 15 dage inden mødedatoen.
         2.   Begge parter kan anmode formanden om at optage et punkt på dagsordenen.
         3.   Det blandede udvalg vedtager dagsordenen ved begyndelsen af hvert møde. Punkter, som ikke figurerer på den foreløbige dagsorden, kan optages på dagsordenen, hvis parterne er enige herom.
         4.   I særlige tilfælde kan formanden efter aftale med parterne afkorte de frister, der er omhandlet i stk. 1, for at tage hensyn til omstændighederne i den pågældende sag.
         Artikel 7
         Protokol
         1.   Møderne i det blandede udvalg skal munde ud i godkendte protokoller.
         2.   Formanden opsummerer de konklusioner, som det blandede udvalg på hvert møde er nået frem til. De to sekretærer udarbejder i fællesskab et udkast til protokol ud fra disse konklusioner, helst ved mødets slutning eller senest 30 kalenderdage efter mødedatoen.
         3.   Parterne godkender udkastet, helst ved mødets slutning eller senest 45 kalenderdage efter mødedatoen eller en anden dato, som aftales mellem parterne. Når parterne har godkendt udkastet til protokol, underskriver formanden og sekretærerne to originale eksemplarer. Hver part modtager et originalt eksemplar.
         Artikel 8
         Afgørelser og henstillinger
         1.   Det blandede udvalgs afgørelser og henstillinger vedtages af parterne efter fælles overenskomst.
         2.   Det blandede udvalgs afgørelser og henstillinger benævnes henholdsvis »afgørelse« og »henstilling«, efterfulgt af et løbenummer, datoen for vedtagelsen og en beskrivelse af emnet. For hver afgørelse angives datoen for dens ikrafttræden.
         3.   Det blandede udvalg kan vedtage afgørelser eller henstillinger ved skriftlig procedure. I sådanne tilfælde aftaler parterne en frist for procedurens varighed. Hvis ingen af parterne ved fristens udløb har rejst indvendinger mod den foreslåede afgørelse eller henstilling, erklærer formanden afgørelsen eller henstillingen for vedtaget efter fælles overenskomst.
         4.   Det blandede udvalgs afgørelser og henstillinger udfærdiges i to officielt bekræftede kopier, som underskrives af formanden.
         5.   Parterne kan hver især offentliggøre det blandede udvalgs afgørelser og henstillinger i deres respektive officielle tidende.
         Artikel 9
         Udgifter
         1.   Parterne afholder hver især sine udgifter til deltagelse i det blandede udvalgs møder, såvel udgifter til personale, rejser og underhold som udgifter til postforsendelser og telekommunikation.
         2.   Parterne afholder hver især sine udgifter i forbindelse med tolkning på møder samt oversættelse.
         3.   Udgifter i forbindelse med mødetilrettelæggelse og reproduktion af dokumenter afholdes af den part, der er vært for mødet.
         Artikel 10
         Særlige udvalg og arbejdsgrupper
         1.   Det blandede udvalg kan nedsætte særlige udvalg eller arbejdsgrupper til at bistå det i varetagelsen af sine opgaver.
         2.   Det blandede udvalg kan beslutte at ophæve eksisterende særlige arbejdsgrupper eller udvalg eller at fastlægge eller ændre deres mandat.
         3.   De særlige udvalg eller arbejdsgrupper udarbejder detaljerede rapporter om deres virksomhed til det blandede udvalg efter hvert af deres møder og kan fremsætte henstillinger til det blandede udvalg.
      
   
   
      UDKAST TIL
      AFGØRELSE Nr. 2/2017 TRUFFET AF DET BLANDEDE UDVALG EU-AFGHANISTAN
      af …
      om nedsættelse af to særlige arbejdsgrupper og vedtagelse af deres mandat
      DET BLANDEDE UDVALG EU-AFGHANISTAN HAR —
      under henvisning til samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling, særlig artikel 49, stk. 3, og til artikel 10 i det blandede udvalgs forretningsorden, og
      ud fra følgende betragtninger:
      
                  (1)
               
               
                  Samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling (1) (»aftalen«) blev undertegnet den 18. februar 2017 og finder midlertidig anvendelse i henhold til aftalens artikel 59.
               
            
                  (2)
               
               
                  For at bidrage til en effektiv gennemførelse af aftalen bør dens institutionelle ramme fastlægges.
               
            
                  (3)
               
               
                  I henhold til aftalens artikel 49, stk. 3, og artikel 10 i det blandede udvalgs forretningsorden kan det blandede udvalg beslutte at nedsætte særlige udvalg eller arbejdsgrupper til at bistå det i varetagelsen af sine opgaver.
               
            
                  (4)
               
               
                  Der bør nedsættes særlige arbejdsgrupper for at muliggøre drøftelser på ekspertplan inden for de centrale områder, som omfattes af aftalen. Parterne kan desuden aftale at ændre listen over særlige udvalg eller arbejdsgrupper og/eller deres arbejdsområde.
               
            
                  (5)
               
               
                  De særlige arbejdsgrupper bør blive operationelle rettidigt —
               
            VEDTAGET DENNE AFGØRELSE:
      Artikel 1
      De særlige arbejdsgrupper, der er anført i bilag A, nedsættes herved. Mandatet for de særlige arbejdsgrupper fastsættes som angivet i bilag B.
      Artikel 2
      Denne afgørelse træder i kraft på dagen for vedtagelsen.
      
         Udfærdiget i …, den …
         
            
               På vegne af Det Blandede Udvalg EU-Afghanistan
            
            
               Formand
            
         
      
      
         (1)  EUT L 67 af 14.3.2017, s. 3.
      
         BILAG A
         
            Det Blandede Udvalg EU-Afghanistan
         
         
            Særlige arbejdsgrupper
         
         
                  
                     1)
                  
                  
                     Særlig arbejdsgruppe vedrørende menneskerettigheder, god regeringsførelse og migration
                  
               
                  
                     2)
                  
                  
                     Særlig arbejdsgruppe vedrørende økonomisk og social udvikling.
                  
               
            BILAG B
            
               Mandat for særlige arbejdsgrupper nedsat i henhold til samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling
            
            Artikel 1
            De særlige arbejdsgrupper kan drøfte aftalens gennemførelse inden for de områder, de dækker. Arbejdsgrupperne kan også drøfte emner eller specifikke projekter tilknyttet det relevante bilaterale samarbejde.
            Artikel 2
            De særlige arbejdsgrupper arbejder under det blandede udvalg. De aflægger rapport og sender deres protokoller og konklusioner til formanden for det blandede udvalg senest 30 kalenderdage efter hvert møde.
            Artikel 3
            1.   De særlige arbejdsgrupper består af repræsentanter for parterne.
            2.   De særlige arbejdsgrupper kan indbyde eksperter til deres møder og høre dem om specifikke punkter på dagsordenen.
            Artikel 4
            Formandskabet for de særlige arbejdsgrupper varetages af den part, som varetager formandskabet i det blandede udvalg.
            Artikel 5
            En repræsentant for Den Europæiske Union og en repræsentant for den afghanske regering fungerer sammen som sekretærer for de særlige arbejdsgrupper.
            Artikel 6
            1.   De særlige arbejdsgrupper træder sammen efter behov og mindst en gang om året efter skriftlig anmodning fra en af parterne. Hvert møde afholdes på et sted og en dato, som aftales mellem parterne.
            2.   Efter modtagelse af en anmodning fra en af parterne om et møde i en særlig arbejdsgruppe svarer den anden parts sekretær inden for 15 arbejdsdage efter modtagelsen af anmodningen. I særligt hastende tilfælde kan der efter aftale mellem parterne indkaldes til møde i de særlige arbejdsgrupper med kortere frist.
            3.   De to sekretærer indkalder i fællesskab til møde i de særlige arbejdsgrupper.
            Artikel 7
            1.   Hver part kan anmode formanden om at optage et punkt på dagsordenen for et møde i en særlig arbejdsgruppe. Punkter til optagelse på dagsordenen forelægges sekretærerne mindst 15 arbejdsdage inden den pågældende mødedato. Al tilhørende dokumentation indgives til sekretærerne senest 10 arbejdsdage inden mødet.
            2.   Sekretærerne informerer parterne om forslaget til dagsorden senest fem arbejdsdage inden mødet. Under særlige omstændigheder kan der efter aftale mellem parterne føjes punkter til dagsordenen med kort varsel.
            Artikel 8
            1.   Sekretærerne udfærdiger i fællesskab et udkast til protokol for hvert møde.
            2.   Møderne i de særlige arbejdsgrupper afholdes for lukkede døre, medmindre formanden efter aftale med parterne bestemmer, at mødet er offentligt.